*Lēmuma projekts*

**Par noteikumu Nr.\_/2024 “Kārtībā, kādā sadala valsts budžeta mērķdotāciju Alūksnes novada pašvaldības  māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām” apstiprināšanu**

Pamatojoties uz Valsts pārvaldes iekārtas likuma 72. panta pirmās daļas 2. punktu,73. panta pirmās daļas 4. punktu, Ministru kabineta 2015. gada 17. novembra noteikumiem Nr. 649 “Kārtība, kādā pašvaldībām aprēķina un sadala valsts budžeta mērķdotāciju māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām”,

1. Apstiprināt noteikumus Nr.\_/2024 “Kārtībā, kādā sadala valsts budžeta mērķdotāciju Alūksnes novada pašvaldības  māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām”.
2. Atzīt par spēku zaudējušu Alūksnes novada pašvaldības domes 28.02.2013. lēmumu Nr. 61 “Par noteikumu Nr. 1/2013 “Par mērķdotācijas sadali Alūksnes novada pašvaldības māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām” apstiprināšanu”.

*Projekts*

**NOTEIKUMI Nr. …/2024**

APSTIPRINĀTI

ar Alūksnes novada pašvaldības domes

2024. gada 30. maija lēmumu Nr…..

(protokols Nr…, …punkts)

**Kārtībā, kādā sadala valsts budžeta mērķdotāciju Alūksnes novada pašvaldības  māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām**

**I. Vispārīgā daļa**

* 1. Noteikumi nosaka kārtību, kādā tiek aprēķināta un sadalīta valsts budžeta mērķdotācija (turpmāk – mērķdotācija) Alūksnes novada pašvaldībasmāksliniecisko kolektīvu (turpmāk – kolektīvi) vadītāju darba samaksai un valsts sociālās apdrošināšanas obligātajām iemaksām (turpmāk – noteikumi).
  2. Noteikumu mērķis – aprēķināt un sadalīt mērķdotāciju kolektīvu vadītājiem par sasniegumiem un darba intensitāti, apgūstot kārtējo Vispārējo latviešu Dziesmu un deju svētku koprepertuāru un piedaloties Dziesmu un deju svētku starplaikos notiekošajos pasākumos.
  3. Mērķdotāciju sadala kolektīviem, kas atbilsts Ministru kabineta 2015 .gada 17.novembra noteikumu Nr. 649 “Kārtība, kādā pašvaldībām aprēķina un sadala valsts budžeta mērķdotāciju māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām” - (turpmāk – MK noteikumi) 2. punktā minētiem kritērijiem.
  4. Mērķdotācijas aprēķinā izšķir divu veidu kolektīvu grupas:
  5. G1 kolektīvi (kori, tautas deju kolektīvi, kokļu mūzikas ansambļi un pūtēju orķestri),
  6. G2 kolektīvi (folkloras kopas, etnogrāfiskie ansambļi, tautas mūzikas grupas, tautas lietišķā mākslas kolektīvi, vokālie ansambļi un amatierteātri).
  7. Izmaiņas mērķdotācijas aprēķinā un sadalē veic, ja mākslinieciskais kolektīvs tiek likvidēts vai tas neatbilst noteikumu 3.punktam.
  8. Mērķdotācijas aprēķināšanu un sadali pārskata vismaz vienu reizi kalendārajā gadā.
  9. Mērķdotāciju katram kolektīvu vadītājam aprēķina Alūksnes novada Kultūras centrs, saskaņo Alūksnes novada pašvaldības Centrālās administrācijas Finanšu nodaļa un apstiprina Alūksnes novada pašvaldības domes priekšsēdētājs, izdodot rīkojumu.

**II. Mērķdotācijas sadales veids**

* 1. Kolektīvu vadītājiem piešķiramo mērķdotācijas apmēru aprēķina izmantojot šādu formulu:

F= (B:S) x P, kur

“F” - kolektīvam piešķirtais mērķdotācijas apmērs;

“B” - novadam noteiktais kopējais mērķdotācijas finansējums;

“S” - koeficientu kopējā summa;

“P” - katram kolektīvam piešķirtais koeficients.

9. Par Valsts un pašvaldības organizētajās skatēs iegūto pakāpi tiek piemēroti šādi koeficienti:

9.1. G1 grupas kolektīviem:

9.1.1. par augstāko un I pakāpi - 2;

9.1.2. par II un III pakāpi- 1,5 (ja kolektīvu vada divi vadītāji, tad koeficients tiek dalīts uz pusēm);

9.2. G2 grupas kolektīviem – 1.

**III. Mērķdotācijas izmaksas un atskaites veids**

10. Atlīdzība no mērķdotācijas līdzekļiem tiek izmaksāta vienu reizi mēnesī kopā ar Alūksnes novada pašvaldības apstiprināto darba samaksu kolektīva vadītājam un ir nosakāma kā daļēja darba alga.

11. Izmaiņas darba līgumos nodrošina tā Alūksnes novada pašvaldības iestāde, pie kuras attiecīgais kolektīvs darbojas.

12. Darba algas aprēķinu un samaksu, valsts sociālās apdrošināšanas obligātās iemaksas, saskaņā ar šiem noteikumiem un attiecīgās Alūksnes novada pašvaldības iestādes direktora (vadītāja) rīkojumu vai darba līgumu, nodrošina Alūksnes novada pašvaldības Centrālās administrācijas Grāmatvedība.

13. Alūksnes novada pašvaldības Centrālās administrācijas Grāmatvedība aizpilda pārskatu par mērķdotācijas izlietojumu un iesniedz MK noteikumos noteiktajā formā, veidā un termiņā.

|  |  |  |  |
| --- | --- | --- | --- |
|  |  |  | |
|  |  |  |